Понтийски език
Понтийският език (, Понтиака, на понтийски Ποντιακά или Ρωμαίικα, Ромеика, тоест ромейски) е диалектна форма на гръцкия език, говорена традиционно предимно в областите около Черно море – (Понт), откъдето идва и името му, а днес предимно на територията на Гърция. Понтийският диалект е един от 6 новогръцки диалекта, формирани след 15 век. Отличава се с древно-йонийски черти и средно-гръцка морфология. Има влияние и на турски, персийски и други езици. Често е смятан за отделен език, тъй като нивото на взаимно разбиране с новогръцкото койне е сравнително ниско.

Не се знае колко души говорят понтийски гръцки към настоящия момент, но най-големите общности от понтийци са:
 в Гърция: повече от 1 милион. През 2005 се решава основаването на Понтийски театър в Солун.
 в Русия и бившата СССР: повече от 500 000. Понтийски театри са съществували в началото на 20 в. в Трапезунд (Понт), а след преселението на черноморските гърци в Русия, в градовете Краснодар, Сухуми и Рустави. Забранени са през 1937 г.
 в Украйна: 120 000
 в САЩ: 80 000
 в Австралия: 56 000
 в Грузия: 50 000 – говорят предимно на турски.
 в Казахстан: 25 000
 в Канада: 20 000
 в Узбекистан: 11 000
 в Армения: 2000
 в Турция живеят повече от 4000 понтийски гърци, но мнозинството са мюсюлмани.
 в Германия и Кипър има също понтийски гърци.

Външни препратки 
  Понтийските гърци 
  Понтийските гърци 

Гръцки език
Понтийска гръцка култура
Езици на Балканите